Ageldun yefṛeḥ, yeḥar melmi ara yezweǧ akked tgeldunt, ur asen-yefki ara ula d lweqt aṭas akken ad ḥarklen i tmeɣra. Agellid akked tgellidt darewcen ɣef teslit-nsen, afus deg ufus ur as-sarḥen ara, tenṭeq tgeldunt ɣur-sen tenna-asen ur zmireɣ ara ad aɣeɣ ageldun mmi-twen ma yella ur cawreɣ ara baba agellid, ilaq d netta ara d-ɛarḍem d amenzu ɣer tmeɣra, yerna ur iẓer ara d anta i d tislit. Ulac ansa ur d-usin ara igelliden, kra di tkarwast, kra ɣef iɛawdiwen, kra ɣef isardunen yal yiwen ɣef wacu, maɛna lexbar i isefṛaḥen mliḥ teẓṛam d acu-t? Baba-s n tgeldunt, dayen, yettu leḥmala-nni n tidderwect, tura yuɣ yiwet n taǧǧalt d tamelḥant, d tamelḥant yerna d ṣṣeḥ, maɛna ur tesɛi ara dderya. Tageldunt akken i tewala baba-s iɛqel-itt-id tuzzel ɣur-s uqbel ad tkurreb ɣer iḍaren-is yemmeɣ fell-as iɛenneq-itt ɣur-s aɛennaq n tujma isuden-itt. Agellid akked tgellidt selmen fell-as staṛeḥben s uḍeggal n mmi-tsen, s yin werranas-d argaz ara yaɣen yelli-s. Xedmen tameɣra lah lah, tin igeldunen. Iselan zhan faṛḥen aṭas ur d-lhan ara s waṭas di tmeɣra, lhan-d kan deg yiman-nsen ttmesmuqalen gar-asen guman ad mesarwun.